Source: http://www.dpb.sk/o-podniku/verejne-informacie/pristup-k-informaciam/?display=blind-friendly-off
Timestamp: 2018-02-18 08:14:22+00:00

Document:
﻿﻿ Prístup k informáciám - Dopravný podnik Bratislava, a.s.
Podľa ust. § 2 ods. 3 zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len zákon) je Dopravný podnik Bratislava, akciová spoločnosť povinnou osobou, ktorá podľa § 3 ods. 2 sprístupní iba informácie o hospodárení s verejnými prostriedkami, nakladaní s majetkom štátu majetkom vyššieho územného celku alebo majetkom obce, o životnom prostredí, o úlohách alebo odborných službách týkajúcich sa životného prostredia a o obsahu, plnení a činnostiach vykonávaných na základe uzatvorenej zmluvy.
Prístup k informáciám obmedzujú § 8 až 11 zákona za podmienok uvedených v § 12 zákona.
Žiadateľ môže žiadosť o poskytnutie informácie podať písomne osobne alebo poštou do podateľne povinnej osoby na Olejkárskej č. 1.
Žiadosti je možné podávať i ústne priamo na právny odbor povinnej osoby v určených stránkových hodinách:
Utorok: 9,00 h - 14,00 h (od 11,30 h do 12,00 h obedňajšia prestávka)
Štvrtok: 9,00 h - 14,00 h (od 11,30 h do 12,00 h obedňajšia prestávka)
Informácie je možno sprístupniť ústne, nahliadnutím do spisu, formou výpisu, sprístupnením kópií, telefonicky, faxom, elektronickou poštou na e-mailovú adresu: zakon.informacie@dpb.sk.
Ak žiadosť neobsahuje náležitosti dané § 14 ods. 2 zákona, povinná osoba vyzve žiadateľa v zákonom stanovenej lehote, ktorá nesmie byť kratšia ako sedem dní, na doplnenie žiadosti. Ak ju žiadateľ v lehote, ktorá mu bude určená nedoplní, žiadosť sa z tohto dôvodu odloží. Zo závažných dôvodov uvedených v § 17 ods. 2 písm. a), b), c) môže povinná osoba predĺžiť lehotu najviac však o ďalších 8 pracovných dní, príp. o 15 pracovných dní pri podaní žiadosti osobou so zmyslovým postihnutím.
náklady (materiálne náklady spojené s vybavením žiadosti, t. j. podľa formy poskytnutia informácie, počtu listov, pri doručovaní obálka, poštovné) podľa sadzobníka úhrad DPB, a. s. je možné uhradiť priamo v pokladni DPB, a. s. na Olejkárskej ul., resp. poštovou poukážkou, formou dobierkového listu.
náklady na sprístupnenie informácie prístupnou formou osobe so zmyslovým postihnutím znáša
DPB, a. s.
Sadzobník úhrad nákladov za sprístupňovanie informácií (PDF, ~313KB)

References: § 2
 § 3
 § 8
 § 12
 § 14
 § 17